**BOSNA I HERCEGOVINA**

**FEDERACIJA BOSNE I HERCEGOVINE**

**FEDERALNO MINISTARSTVO PROSTORNOG UREĐENJA**

**NACRT**

**ZAKON O KONCESIJAMA**

**Sarajevo, maj 2017. godine**

**ZAKON O KONCESIJAMA**

**POGLAVLJE I**

OPĆE ODREDBE

**Član 1.**

**( Predmet Zakona )**

Ovim Zakonom uređuju se: vrste koncesija, načela, definicije, područje koncesija,predmet koncesija, postupak dodjele koncesija, ugovori o koncesijama, tijela nadležna za koncesije, postupci pravne zaštite, upravni i inspekcijski nadzor i druge upravne mjere, rješavanje sporova i druga pitanja od značaja za dodjelu koncesija u Federaciji Bosne i Hercegovine (u daljem tekstu: Federacija BiH).

**Član 2.**

**(Cilj Zakona)**

Cilj ovog Zakona je jačanje privrednog razvoja Federacije BiH, stvaranje efikasnog pravnog okvira za promovisanje i olakšavanje provedbe koncesijskih projekata, razvoj koncesijskih projekata, unaprjeđenje transparentnosti procesa dodjeljivanja koncesija, kao i efikasnosti i dugoročne održivosti koncesijskih projekata.

**Član 3.**

**(Vrste koncesija)**

(1) Koncesija za privredno korištenje dobara od općeg interesa ili objekata sagrađenih na dobru od općeg interesa, je ugovorom uređen pravni odnos čiji je predmet korištenje određenog dobra od općeg interesa ili objekata sagrađenih na dobru od općeg interesa (2) Koncesija za javne radove jeste ugovorom uređen pravni odnos čiji je predmet izvođenje radova i održavanje objekata koji se grade na dobru od općeg interesa.

(3) Koncesija za javne usluge jeste ugovorom uređen pravni odnos čiji je predmet pružanje jedne ili više usluga od općeg interesa.

**Član 4. (Načela)**

Uređivanje uvjeta, načina i postupka zaključivanja ugovora o koncesijama, zasniva se na sljedećim načelima: zaštite javnog interesa, efikasnosti, ekonomičnosti, transparentnosti, jednakog i pravičnog tretmana, slobodnog natjecanja, zaštite okoliša, autonomije volje, ravnopravnosti ugovornih strana, načelo zabrane diskriminacije i načelo uzajamnog priznavanja.

**Član 5.**

**(Isključivanje primjene odredaba ovog zakona)**

(1)Na postupak dodjele ugovora o koncesiji za istraživanje i eksploataciju/ proizvodnju nafte i plina u Federaciji u slučaju kada je ugovor o koncesiji proglašen kao strateški ugovor od interesa za Federaciju, ne primjenjuju se odredbe ovog Zakona.

(2)Za utvrđivanje naknade za koncesiju i raspodjelu prihoda iz koncesije za istraživanje i eksploataciju/proizvodnju nafte i plina u Federaciji ne primjenjuju se odredbe ovog Zakona.

**Član 6.**

**(Definicije)**

Pojmovi koji se koriste u ovom Zakonu imaju sljedeće značenje:

1. “Dozvola”, je upravni akt izdan od strane nadležnog tijela za obavljanje zakonom propisane djelatnosti;
2. "Finansijska institucija“, je subjekt koji koncesionaru pruža finansijske usluge za koncesijski projekt;
3. „Pravna osoba“, je osoba osnovana i registrirana za obavljanje jedne ili više djelatnosti u skladu sa zakonima Federacije BiH;
4. “Infrastrukturni objekt”, je fizička imovina i sistemi u okviru koncesijskog projekta.
5. “Komisija za koncesije“, je operativno tijelo za koncesije.
6. „Koncesor“, je Vlada Federacije BiH (u daljem tekstu Vlada), koja je u skladu sa ovim zakonom ovlaštena za dodjelu koncesije;
7. "Koncesija" - pravo koje se stiče Ugovorom o koncesiji
8. “Koncesionar”, je poslovni subjekt osnovan u skladu sa zakonima Bosne i Hercegovine u vlasništvu domaćeg/ili stranog pravnog lica s kojim koncesor zaključuje ugovor o koncesiji i ima prava i obaveze utvrđene ugovorom i ovim zakonom;
9. “Koncesijski projekat”, je bilo koja od sljedećih aktivnosti ili bilo koja kombinacija tih aktivnosti:
	1. izgradnja, finansiranje, održavanje i upravljanje novim infrastrukturnim objektima;
	2. adaptacija, modernizacija, finansiranje, proširenje, održavanje i upravljanje postojećim infrastrukturnim objektima;
	3. administriranje, upravljanje, održavanje ili druge usluge koje se odnose na nove ili postojeće infrastrukturne objekte;
	4. izgradnja i finansiranje kompletnog objekta, uređaja ili postrojenja, njegovo korištenje i predaja koncesoru nakon prestanka važenja ugovora o koncesiji.
10. „Naknada za koncesije/koncesijska naknada“, je naknada koju plaća koncesionar na osnovu Ugovora o koncesiji;
11. “Ponuđač” je privredni subjekt u skladu sa zakonima Bosne i Hercegovine koji namjerava sudjelovati u postupku odabira koncesionara;
12. “Postupak javnog konkursa”, je postupak za odabir koncesionara;
13. „Registar koncesija“, je jedinstvena evidencija Ugovora o koncesijama;
14. “Samoinicijativna ponuda”, je prijedlog ili ponuda, podnesen od privrednog subjekta, vezan za dodjelu koncesije;
15. “Ugovor o koncesiji”, je ugovor koji su potpisali ugovorno tijelo i koncesionar, a koji sadrži odredbe o međusobnim pravima i obavezama vezanim za koncesiju;
16. “Ugovorno tijelo”, znači tijelo nadležno za zaključivanje ugovora o koncesiji.

**Član 7.**

**(Područja koncesija u Federaciji BiH)**

(1)Predmet koncesije u Federaciji BiH može biti iz područja:

1. izgradnja, održavanje i korištenje energetskih i drugih objekata radi proizvodnje, prijenosa i distribucije električne energije, toplinske energije i plina ili njihova rekonstrukcija, modernizacija, održavanje i korištenje;
2. geološka istraživanje i/ili eksploatacija mineralnih sirovina, geotermalne energije, podzemnih voda i pitkih podzemnih voda za komercijalne i tehničke svrhe,
3. korištenje vodotoka i drugih voda, odnosno njihovih djelova ili određene količine vode za namjene utvrđnene posebnim zakonom;
4. izgradnja ili rekonstrukcija, održavanje i korištenje vodnih objekata;
5. izgradnja hidromelioracijskih sistema i vađenje materijala iz vodnog zemljišta;
6. izgradnja, održavanje i korištenje ili rekonstrukcija, modernizacija, održavanje i korištenje ili korištenje:

- cesta i cestovnih objekata,

- željezničkih pruga,

* objekata zračnog prometa i zračnih luka,
* objekata vodenog prometa i luka,
* telekomunikacijskih objekata,

- naftovoda, plinovoda, objekata za skladištenje, transport i distribuciju nafte i plina

* objekata zdravstvenih i obrazovnih ustanova,
* komunalnih objekata, radi obavljanja komunalnih djelatnosti;
1. korištenje mora i morskog dobra;
2. korištenje obala rijeka i jezera;
3. za obavljanje linijskog i obalnog morskog i riječnog prijevoza
4. za pravo lova na državnim lovištima i uzgajalištima divljači
5. izgradnja, održavanje i korištenje sportsko-rekreacijskih objekata, sportskih terena i prostora za sport rekreaciju i kulturne aktivnosti;
6. izgradnja, održavanje i korištenje objekata ili rekonstrukcija, modernizacija, održavanje i korištenje postojećih objekata u područjima sa prirodno-ljekovitim svojstvima i drugim prirodnim vrijednostima.

(2)Pored predmeta koncesije iz stava 1. ovog člana, može biti korištenje i drugih prirodnih bogatstava, dobara u općoj upotrebi i drugih dobara od općeg interesa u skladu sa posebnim zakonom, kao i obavljanje i drugih djelatnosti koje su zakonom određene kao djelatnosti od javnog interesa.

(3)Predmet koncesije ne mogu biti šume i građevinsko zemljište.

**Član 8.**

**(Koncesija u nadležnosti Federacije BiH)**

1. Za koncesije u nadležnosti Federacije BiH odgovorna je Vlada Federacije BiH kao Koncesor.
2. Ovaj Zakon se odnosi na dodjelu koncesija za obavljanje privrednih djelatnosti i usluga, te izvođenje radova u sljedećim područjima za koje je nadležna Federacija BiH:
	1. autocesta ,brzih cesta i magistralnih cesta uključujući i objekte u zaštitnom pojasu navedenih cesta;
	2. vodne luke za međunarodni promet;
	3. željezničke pruge i njihov zaštitni pojas;
	4. energetski objekti sukladno propisima koji definiraju oblast električnoj energije u Federaciji Bosne i Hercegovine;
	5. terminali za uskladištenje tekućina i plinova;
	6. vodotoka i drugih voda na prostoru ili od interesa za dva ili više kantona;
	7. hidroakumulacija na prostoru ili od interesa za dva ili više kantona;
	8. cjevovoda i terminala za uskladištenje i transport tekućina i plinova;
	9. eksploatacija slijedećih mineralnih sirovina:
		1. energetske mineralne sirovine – sve vrste fosilnih goriva, ugljikovodici u

čvrstom, tekućem i plinovitom stanju, sve vrste bituminoznih i uljnih stijena, i ostali plinovi koji se nalaze u zemlji i radioaktivne mineralne sirovine;

* + 1. mineralne sirovine iz kojih se mogu proizvoditi metali i njihova upotrebljiva jedinjenja koji se nalaze na području dva ili više kantonaa;
		2. sve vrste soli i sve vrste podzemnih voda (termalne, termomineralne i mineralne vode);
		3. geotermalne energije;
1. pružanje telekomunikacijskih usluga (javne govorne usluge, korištenje telekomunikacijskih vodova, mreža ili njihovih dijelova, radiodifuzne usluge, usluge kablovske distribucije, prijenos govora, zvuka, podataka, dokumenata i dugih javnih govornih usluga);
2. pružanje poštanskih usluga (prijenos pisama preko 100 gr., tereta, novca, dokumenata, hibridni servisi (e-mail, fax), specifične servise (on line, bisnnes, vlastita prodaja);
3. prostore i objekte kulturno – istorijskog i prirodnog naslijeđa koji su u nadležnosti Federacije BiH;
4. hotele i ostale turističke objekte koji su u nadležnosti Federacije BiH;
5. međunarodni i međukantonalni javni i linijski prevoz putnika
6. zdravstvene i farmaceutske usluge iz nadležnosti Federacije BiH, u skladu sa posebnim propisima;
7. druge javne usluge (djelatnosti od općeg interesa) iz nadležnosti

Federacije.

**Član 9. (Nadležnost kantona)**

Kantoni će svojim zakonima odrediti način,uvjete i nadležnosti za koncesija koje nisu u nadležnosti Federacije BiH.

**POGLAVLJE II**

POSTUPAK DODJELE KONCESIJA

**Član 10.**

**(Saglasnost za donošenje odluke o dodjeli koncesije)**

Kada na prijedlog ugovornog tijela Koncesor odlučuje o dodjeli koncesije na određenom dobru definisanom članom 8. ovog Zakona, mora se pribaviti prethodno mišljenje kantonalne Vlade i/ili općinskih vijeća na čijem području se dodjeljuje koncesija.

**Član 11. (Inicijativa javnog sektora)**

1. Inicijativu identifikacije potencijalnih koncesija obavlja nadležno Ugovorno tijelo samostalno ili na inicijativu Koncesora;
2. U slučaju identifikacije potencijalne koncesije od strane Koncesora, Koncesor određuje Ugovorno tijelo i zadužuje ga da pripremi prijedlog predmeta koncesije u skladu sa stavom 4. ovog člana.
3. U slučaju identifikacije potencijalne koncesije od strane Ugovornog tijela, Ugovorno tijelo priprema prijedlog predmeta koncesija u skladu sa stavom 4. ovog člana.
4. Ugovorno tijelo osigurava studiju opravdanosti projekta, analizu održivosti i profitabilnosti i priprema Prijedlog Odluke za pokretanje postupka o dodijeli koncesije.Prijedlog Odluke za pokretanje postupka o dodjele koncesije treba sadržavati: naziv predmeta koncesije, tehničku i finansijsku studiju sa iskazom finansijskih efekata koncesije, rok na koji bi se davala koncesije te način iskorištavanja koncesije i dokumente u skladu sa članom 45. stav. 2. ovog zakona.Nadležna ministarstva donijet će provedbene propise kojim se određuje oblik i sadržaj tehničko- finansijske studije. (5)Na osnovu prijedloga Ugovornog tijela o opravdanosti dodjele koncesije za svaki predmet koncesije, Vlada Federacije BiH donosi Odluku o pokretanju postupka za dodjelu koncesije.

**Član 12.**

**(Inicijativa privatnog sektora)**

1. Potencijalne koncesije mogu biti identificirane od strane privatnog sektora kroz samoinicijativne ponude.
2. Samoinicijativne ponude za potencijalne koncesije mogu biti dostavljene Ugovornom tijelu i Koncesoru. Za samoinicijativne ponude se utvrđuje opravdanost dodijele koncesije.
3. Pri dostavljanju samoinicijativne ponude, podnositelj ponude dostavlja tehničko-finansijsku studiju.

**Član 13.**

**(Samoinicijativne ponude)**

1. Nakon dostavljanja samoinicijativne ponude Ugovorno tijelo utvrđuje prihvatljivost takve ponude.
2. U razmatranju samoinicijativne ponude, Ugovorno tijelo će poštovati intelektualno vlasništvo, trgovačke tajne ili druga eksluzivna prava koja su sadržana, koja proizilaze ili na koja se poziva u ponudi. Ugovorno tijelo ne može iskoristiti informacije koje joj pruži predlagač u vezi sa njegovom samoinicijativnom ponudom bez saglasnosti predlagača;
3. Ugovorno tijelo u roku od tri mjeseca od dana prijema dokumentacije donosi odluku o prihvatanju ili odbijanju potencijalnog koncesijskog projekta izvedenog iz samoinicijativne ponude. Ukoliko postoji opravdanost samoinicijativne ponude, Ugovorno tijelo će uputiti prijedlog Koncesoru za dononošenje Odluke o pokretanju postupka za dodjelu koncesije putem javnog konkursa. U slučaju odbijanja ponude,

Ugovorno tijelo zadržava sve dokumente pristigle od ponuđača i o tome obavještava Koncesora i predlagača.

**Član 14.**

**(Postupak dodjelekoncesije)**

1. Postupak dodjele koncesije provodi se javnim konkursom za dodjelu koncesije.
2. Postupak dodjele koncesije započinje donošenjem Odluke o provođenju postupka dodjele koncesije od strane Koncesora;
3. Odluka iz stava 2. ovog člana mora sadržavati sljedeće podatke:
	1. naziv, adresu, telefonski broj, broj faksa i adresu elektronske pošte Ugovornog tijela;
	2. predmet koncesije;
	3. prirodu i opseg koncesije;
	4. mjesto obavljanja koncesije;
	5. rok trajanja koncesije;
	6. osnovu na kojoj se zasniva pokretanje postupka dodjele koncesija (dokumentacija Ugovornog tijela)
	7. imenovanje Komisije za koncesije;
	8. druge podatke, u skladu sa posebnim zakonima;
4. Konkurs za koncesiju je valjan ukoliko je pristigla najmanje jedna uredna ponuda.

**Član 15.**

**(Postupci za prikupljanje ponuda)**

(1) Komisija za koncesije potencijalnim ponuđačima stavlja na raspolaganje, uz plaćanje naknade, dokumentaciju za javni konkurs.

(2)Visinu naknade iz stava 1. ovog člana utvrđuje Ugovorno tijelo za svaki konkretan slučaj.

**Član 16.**

**(Sadržaj dokumentacije za konkurs i objava javnog konkursa)**

(1)Sadržaj dokumentacije za javni konkurs, koju priprema Komisija za koncesije, sadržava sljedeće podatke:

1) opće informacije potrebne ponuđačima da pripreme i podnesu svoje ponude;

1. specifikacije i pokazatelje učinka koncesijskog projekta, zahtjeve po pitanju sigurnosti i sigurnosnih standarda i zaštite okoliša;
2. ugovorne odredbe koje predlaže ugovorno tijelo,
3. kriterije za odabir ponuda, važnost svakog kriterija i način na koji će kriteriji biti primjenjeni prilikom odabira i isključivanja ponuda;
4. obaveza dostavljanja licitacijske garancije poslovne banke sa sjedištem u

Federaciji BiH u postotku u odnosu na ukupnu vrijednosti koncesijskog ugovora, sa ugrađenom klauzulom „ bez prigovora naplativa na prvi poziv“ i rokom važenja

12 mjeseci od dana izdavanja. Licitacijska garancija se aktivira ili vraća u skladu sa članom 24. ovog zakona.

(2)Javni konkurs objavljuje Ugovorno tijelo na prijedlog Komisije za koncesije u najmanje dva dnevna lista koja se štampaju za područje Federacije BiH i na internetskoj starnici Ugovornog tijela.

**Član 17. (Pojašnjenja i promjene)**

(1) Komisija za koncesije može, na vlastitu inicijativu ili na zahtjev ponuđača za pojašnjenjem, pregledati i po potrebi, revidirati bilo koji element zahtjeva za dostavu ponuda. Svaku promjenu u zahtjevu za dostavu ponuda se mora učiniti dostupnim svim ponuđačima koji su preuzeli dokumentaciju zahtjeva za dostavu ponuda. Komisija za koncesije može produžiti rok za podnošenje ponuda u slučaju promjena vezanim uz zahtjev za dostavu ponuda

**Član 18.**

**(Kriteriji ocjenjivanja)**

(1)Komisija za koncesije izađuje kriterije za svaki predmet koncesije koji se objavljuju u konkursu.

(2) Minimalni sadržaj kriterija iz stava 1. ovog člana su:

a) kriteriji za ocjenu i usporedbu tehničkih prijedloga, i

b) kriteriji za ocjenu i usporedbu finansijskih i komercijalnih prijedloga.

(3) Kriteriji za ocjenu i usporedbu tehničkih prijedloga će u najmanjoj mjeri sadržavati: 1) tehničku ispravnost;

* 1. usklađenost sa okolišnim standardima;
	2. radnu efikasnost;
	3. kvalitetu usluga i mjere za osiguranje njihovog kontinuiteta;
	4. društveni i ekonomski razvojni potencijal ponude;
	5. kriterije u odnosu na kvalitetu i/ili tehničke aspekte.
1. Kriteriji za ocjenu i usporedbu finansijskih i komercijalnih prijedloga će sadržavati:
	1. ukupna vrijednost ponude, jediničnih cijena i drugih naknada tokom razdoblja koncesije;
	2. način plaćanja koncesijske naknade
	3. troškove za aktivnosti izgradnje, godišnje troškove upravljanja i održavanja, sadašnju vrijednost ulaganja i troškova upravljanja i održavanja;
	4. opseg finansijske podrške, ukoliko je ima, očekivane od nadležnog tijela;
	5. ispravnost i održivost ponuđenih finansijskih aranžmana.

**Član 19.**

**(Usporedba i ocjena ponuda)**

(1) Komisija za koncesije upoređuje i ocjenjuje svaku ponudu, u skladu sa kriterijima ocjenjivanja, značaja dodijeljenog svakom od takvih kriterija i procesa ocjene navedenog u Zahtjevu za dostavu ponuda.

(2) Ponude koje ne ispune minimalne kriterije, ustanovljene prema članu 18.ovog Zakona smatra se da ne ispunjavaju uvjete, Komisija za koncesije odbacuje iz postupka odabira.

**Član 20.**

**(Određivanje najpovoljnijeg ponuđača i žalbeni postupak)**

(1) Komisija za koncesije rangira sve ponude koje ispunjavaju uvjete na bazi kriterija za ocjenjivanje i predlaže Ugovornom tijelu Odluku kojom se utvrđuje rang lista ponuđača. Ugovorno tijelo dostavlja svim ponuđačima Odluku o utvrđenoj rang listi. Ponuđač koji

smatra da mu je povrijeđeno pravo u postupku može izjaviti žalbu. Žalba se upućuje u pisanom obliku Koncesoru, direktno ili putem Ugovornog tijela u roku od 15 dana od dana prijema Odluke o utvrđivanju rang liste. Odluku po žalbi Koncesor donosi u roku od 30 dana od dana prijema žalbe.

(2) Odluku o dodjeli koncesije donosi Koncesor na prijedlog Ugovornog tijela. Rok za potpisivanje Ugovora o koncesiji je 60 dana od dana dostavljanja Odluke o dodijeli koncesije.

(3)Ukoliko najbolje rangirani ponuđač ne potpiše ugovor u roku iz stava 2 ovog člana, aktivira mu se licitacijska garancija banke iz člana 16 . stava 1. tačka 5.ovog zakona, a poziva se sljedeći rangirani sa rang liste utvrđene Odlukom iz stava 1. ovog člana.

(4) Odluka o dodjeli koncesije sadrži: naziv Koncesora s brojem i datumom donošenja odluke, naziv ponuđača, predmet koncesije, prirodu i opseg te mjesto obavljanja koncesije, rok trajanja koncesije, posebne uvjete kojima tokom trajanja koncesije mora ispunjavati ponuđač, iznos naknade za koncesije ili osnovu za utvrđivanje iznosa naknade za koncesiju koju će koncesionar plaćati, rok u kojem je najpovoljniji ponuđač obavezan potpisati Ugovor o koncesiji s Koncesorom, obrazloženje razloga za odabir najpovoljnijeg ponuđača.

(5)Odluka o dodjeli koncesije može sadržavati i druge odgovarajuće podatke u skladu sa zahtjevom za dostavu ponuda, dostavljenom ponudom te materijalnim propisom kojim se uređuje pojedini predmet koncesije.

**Član 21.**

**(Prava vlasnika nekretnine)**

1. Ugovorno tijelo prije pokretanja postupka za dodjelu koncesije mora rješiti status vlasništva nekretnine otkupom, izvlaštenjem, saglasnošću ili ugovorom.
2. Ukoliko je nekretnina na kojoj će se zasnovati koncesija u državnom vlasništvu,

Ugovorno tijelo pribavlja mišljenje nadležnog pravobranilaštva prije pokretanja

postupka za dodjelu koncesije.

**Član 22.**

**(Pregovori o ugovorima o koncesiji bez postupaka javnog konkursa)**

(1) Koncesor ili Ugovorno tijelo koje odredi Koncesor, može provesti pregovore o Ugovorima o koncesiji bez provođenja postupka javnog konkursa iz člana 14. ovog zakona, u slučajevima gdje:

1. ugovor o koncesiji ima uticaja na državnu sigurnost,
2. ugovor o koncesiji raskinut zbog ozbiljnog kršenja ugovora od strane koncesionara i gdje nije moguće provesti postupak javnog odabira, zbog hitne potrebe da se osigura nastavak djelatnosti,
3. ugovor o koncesiji ima uticaja na imovinu, život i zdravlje građana.

(2) U slučajevima gdje se o ugovoru o koncesiji pregovara, u skladu sa ovim članom bez korištenja postupka javnog konkursa, Koncesor utvrđuje opravdane kriterije za

evaluaciju koncesijskog projekta, na bazi kojeg se evaluiraju i rangiraju ponude na prijedlog Ugovornog tijela.

1. Ugovor o koncesiji potpisuje Ugovorno tijelo u roku od 10 dana od dana donošenja Odluke o odabiru koncesionara.
2. Trajanje Ugovora o koncesiji, potpisanog u skladu sa stavom 1.ovog člana ne može biti duži od 12 mjeseci. Po zaključenju ovog Ugovora o koncesiji, Ugovorno tijelo određeno od strane Koncesora, priprema potrebnu dokumentaciju za odabir

Koncesionara putem javnog konkursa u skladu sa članom 14. ovog zakona.

**Član 23.**

**(Sredstva osiguranja koncesijskog ugovora)**

(1) Privrednom subjektu koji je odabran za sklapanje Ugovora o koncesijama prilikom zaključenja Ugovora o koncesiji, Ugovorno tijelo vraća licitacijsku garanciju, a preuzima garanciju za dobro izvršenje u skladu sa stavom 2. ovog člana. Licitacijska garancija se po zaključenju Ugovora o koncesiji vraća i ostalim ponuđačima u postupku dodjele koncesije.

(2)Koncesionar dostavlja garanciju za dobro izvršenje poslovne banke sa sjedištem u

Federacije BiH u visini od 10% od ukupne vrijednosti koncesijskog ugovora sa ugrađenom klauzulom „ bez prigovora naplativa na prvi poziv“ i s rokom važenja u dužini trajanja koncesije.

**Član 24.**

**(Povjerljivost)**

Koncesor, Ugovorno tijelo i Komisija za koncesije su dužni čuvati službenu tajnu, te ne smiju otkrivati sadržaj ponuda konkurentskim ponuđačima.

**Član 25. (Naknade za koncesiju)**

1. Koncesionar je dužan plaćati novčanu naknadu za koncesiju u iznosu i na način kako je to uređeno Ugovorom o koncesiji.
2. Novčana naknada za koncesiju može biti ugovorena kao stalan jednak iznos i/ili kao varijabilni iznos, ovisno o posebnostima pojedine vrste koncesije.
3. Ugovorom o koncesiji može se odrediti promjena visine naknade za koncesiju u određenom vremenskom razdoblju, za vrijeme trajanja Ugovora o koncesiji, što se navodi u javnom konkursu.
4. Naknade za koncesije uplaćuju se u korist budžeta Koncesora.
5. Naknada za koncesiju se raspoređuje u sljedećim omjerima:

-20% u budžet Federacije BiH

-30% u budžet svih kantona na području kojih se dodijeljuje koncesija

-50% u budžet svih općina i gradova na području kojih se dodijeljuje koncesija.

Raspoređivanje naknade pojedinim kantonima, gradovima i općinama utvrditi će Koncesor za svaki konkretan predmet koncesije na prijedlog Ugovornog tijela prilikom donošenja Odluke o dodijeli koncesije.

(6) Koncesor ne može za vrijeme trajanja Ugovora o koncesiji propisivati niti ugovarati s Koncesionarom bilo koji oblik kompenzacije u zamjenu za plaćanje naknade za koncesiju.

**POGLAVLJE III**

UGOVORI O KONCESIJAMA

**Član 26.**

**(Sadržaj ugovora o koncesiji)**

1) Ugovor o koncesiji sadrži sljedeće elemente:

1. UGOVORNE STRANE
2. PREDMET UGOVORA
3. Predmet ugovora
4. Koncesijski period, odnosno period trajanja ugovora
5. Uvjeti investiranja i ukupna vrijednost investicije
6. Finansiranje
7. Koncesijska naknada
8. Naknada za specifične promjene propisa
9. Porezi, druge naknade i administrativne obaveze
10. Rješavanje imovinsko-pravnih odnosa
11. Odgovornost za štetu
12. Garancija
13. Osiguranje

(c) PRAVA I OBAVEZE KONCESORA

1. Prava koncesora
2. Obaveze koncesora
3. Odgovornost koncesora

(d) PRAVA I OBAVEZE KONCESIONARA

1.Prava koncesionara

1. Obaveze koncesionara
2. Odgovornost koncesionara

(e) OKOLIŠ

1. Uticaj na okoliš
2. Zaštita okoliša

(f) OPĆE ODREDBE

1. Prestanak ugovora o koncesiji
2. Raskid ugovora o koncesiji
3. Prestanak postojanja predmeta koncesije
4. Mjere završetka i prijenosa prava na koncesiju
5. Mjerodavno materijalno pravo
6. Rješavanje sporova
	* 1. Viša sila
	1. Izmijenjene okolnosti
	2. Način izmjena i dopuna ugovora
7. Ugovor o koncesiji može sadržavati i druge elemente zavisno od predmeta koncesije o kojima se ugovorne strane dogovore.
8. Saglasnost na Ugovor o koncesiji predloženog od strane Ugovornog tijela prije potpisivanja daje Koncesor uz prethodno mišljenje pravobranilaštva.

**Član 27.**

**(Nadoknada za specifične promjene propisa)**

Ugovor o koncesiji određuje opseg u kojem Koncesionar ima pravo na nadoknadu u slučaju da su se troškovi Koncesionara u izvršenju Ugovora o koncesiji značajno promijenili ili da se vrijednost koju Koncesionar prima za to izvršenje značajno smanjila, u usporedbi sa troškovima i vrijednosti izvršenja koji su izvorno predviđeni, kao rezultat promjena propisa koji se konkretno primjenjuju na infrastrukturni objekat ili usluge koje pruža.

**Član 28.**

**(Upravljanje infrastrukturnim objektom)**

1. Ugovor o koncesiji će odrediti opseg u kojem je Koncesionar u obavezi osigurati:
	1. promjene modela usluge kako bi se zadovoljila potražnja za uslugom;
	2. kontinuitet usluge;
	3. pružanje usluge pod istim uvjetima svim korisnicima;
	4. nediskriminirajući pristup drugih pružatelja usluge bilo kojoj javnoj infrastrukturnoj mreži kojom upravlja Koncesionar.
2. Koncesionar ima pravo da izda i provodi pravila koja uređuju korištenje infrastrukturnog objekta, uz prethodno odobrenje Ugovornog tijela.

**Član 29. (Vlasništvo nad imovinom)**

Ugovorom o koncesiji utvrđuje se koja imovina povezana s koncesijom može biti državno vlasništvo, a koja može biti imovina u privatnom vlasništvu Koncesionara. Ugovorom o koncesiji posebno se utvrđuje koja imovina pripada sljedećim kategorijama:

1. Imovina koju je Koncesionar dužan vratiti Ugovornom tijelu ili drugom tijelu naznačenom od strane Ugovornog tijela u skladu sa uvjetima iz Ugovora o koncesiji;
2. Imovina koju Ugovorno tijelo može kupiti od Koncesionara;
3. Imovina koju Koncesionar može zadržati ili raspolagati po isteku ili raskidu Ugovora o koncesiji.

**Član 30.**

**(Finansijski aranžmani)**

Koncesionar ima pravo naplatiti i sve druge naknade vezane uz predmet koncesije po pribavljanju prethodne saglasnosti Ugovornog tijela.

 **Član 31. (Jamstveni zalozi)**

Koncesionar može zasnovati založno pravo na pokretnom i nepokretnom predmetu koncesije u skladu sa Zakonom o stvarnim pravima uz prethodnu saglasnost Koncesora.

**Član 32.**

**(Ustupanje ugovora o koncesiji)**

1. Prava i obaveze Koncesionara iz Ugovora o koncesiji ne mogu biti ustupljene drugim privrednim subjektima bez saglasnosti Koncesora.
2. Ugovor o koncesiji utvrđuje uvjete pod kojima će Koncesor dati saglasnost na ustupanje prava i obveza Koncesionara iz Ugovora o koncesiji.

**Član 33.**

**(Prijenos kontrolnog udjela)**

(1)Kontrolni udjel Koncesionara ne može biti prenesen na treće osobe bez saglasnosti Koncesora, osim ako je drugačije utvrđeno Ugovorom o koncesiji.

(2)Ugovor o koncesiji utvrđuje uvjete pod kojima će Koncesor dati saglasnost iz stava 1. ovog člana.

**Član 34.**

**(Revizija ugovora o koncesiji)**

Ugovor o koncesiji određuje opseg u kojem Koncesionar ima pravo na reviziju Ugovora o koncesiji ako su se promijenili uvijeti korištenja koncesije u skladu sa članom 28. ovoga zakona.

**Član 35.**

**(Raskid ugovora o koncesiji od strane Ugovornog tijela)**

Ugovorno tijelo može raskinuti ugovor o koncesiji u slučaju da više nije moguće opravdano očekivati da će koncesionar biti u mogućnosti izvršavati svoje obaveze, zbog insolventnosti Koncesionara duže od šest mjeseci, ozbiljnog kršenja ugovora ili drugog razloga, kako je određeno Ugovorom o koncesiji.

**Član 36.**

**(Raskid ugovora o koncesiji od strane koncesionara)**

Koncesionar može raskinuti Ugovor o koncesiji samo pod sljedećim okolnostima:

1. u slučaju kršenja ugovornih obaveza u vezi sa ugovorom o koncesiji od strane ugovornog tijela ili drugog nadležnog tijela;
2. ukoliko su uvjeti za reviziju ugovora o koncesiji prema članu 35. ovog zakona ispunjeni, ali se strane nisu uspjele dogovoriti o reviziji ugovora o koncesiji.

**Član 37.**

**(Raskid ugovora o koncesiji od bilo koje strane)**

1. Ugovorne strane će raskinuti Ugovor o koncesiji u slučaju kada je izvršenje obaveza jedne od ugovornih strana postalo nemoguće usljed okolnosti izvan razumne kontrole bilo koje od strana, pri čemu su takvi događaji definirani kao viša sila u Ugovoru o koncesiji.
2. Ugovorne strane mogu sporazumno raskinuti ugovor o koncesiji.

**Član 38.**

**(Nadoknada po raskidu ugovora o koncesiji)**

Ugovorom o koncesiji se utvrđuje način na koji se izračunava nadoknada u slučaju raskida Ugovora o koncesiji zbog bilo koje od strana. Nadoknadu definišu vrijednosti radova izvršenih prema Ugovoru o koncesiji, nastali troškovi ili pretrpljeni gubici bilo koje od strana.

**Član 39.**

**(Mjere završetka i prijenosa)**

Ugovor o koncesiji sadrži odredbe koje određuju mehanizme, procedure i rok za prijenos imovine na Koncesora kao i druga pitanja vezana za predmet koncesije.

**POGLAVLJE IV**

ORGANI I TIJELA NADLEŽNI ZA KONCESIJE

**Član 40.**

**(Koncesor)**

Koncesor je Vlada Federacije, kada je predmet koncesije u nadležnosti Federacije BiH i Vlada kantona kada je predmet koncesije u nadležnosti kantona.

**Član 41.**

**(Komisija za koncesije)**

(1) Koncesor Odlukom o pokretanju postupka za dodjelu koncesije u cilju pripreme, provođenja postupaka i koordinacije, imenuje posebnim rješenjem Komisiju za koncesije na prijedlog Ugovornog tijela za svaki pojedini postupak dodjele koncesije;

(2) Sredstva za rad Komisije osiguravaju se iz naknada za rad komisije koje osiguravaju Ponuđači otkupljivanjem konkursne dokumentacije i prijavom na javni konkurs za dodjelu koncesija;

(3) Komisija za koncesije ima najmanje 5 članova;

(4) Komisije za koncesije sastavljena je od:

a) tri člana Ugovornog tijela;

b) jednog člana Federalnog ministarstva finansija;

c) jednog člana Federalnog ministarstva prostornog uređenja.

(5) Koncesor može imenovati u Komisiju za koncesije i predstavnike kantona, gradova i općina na čijem području se nalazi predmet koncesije.

(6) Mandat članova Komisije za koncesije traje do donošenja Odluke o dodjeli koncesije za svaki pojedini predmet koncesije.

(7) Visinu naknada za rad Komijsije za koncesije utvrđuje svojim rješenjem Ugovorno tijelo.

(8) Koncesor imenuje predsjednika i zamjenika predsjednika Komisije za koncesije iz reda članova Komisije za koncesije.

(9) Komisija za koncesije donosi Poslovnik o radu.

(10) Komisija za koncesije prijedloge odluka dostavlja Ugovornom tijelu.

**Član 42.**

**(Nadležnosti Federalnog ministarstva prostornog uređenja)**

1. Federalno ministarstvo prostornog uređenja (u daljem tekstu: Ministarstvo) koordinira razvojem koncesijske politike u Federacij BiH.
2. Ministarstvo priprema jedinstveni trogodišnji plan koncesionih projekata na prijedlog federalnih ministarstava, javnih preduzeća i uprava i dostavlja ga Vladi FBiH na usvajanje.
3. Ministarstvo vodi Registar koncesija.

(4 ) Federalni ministar će pitanja sadržaja i načina vođenja registra iz stava (3) propisati posebnim pravilnikom u roku od 60 dana od dana stupanja na snagu ovog zakona.

(5) U slučaju da koncesijski projekat uključuje prijenos prava koja su u nadležnosti jednog ili više tijela vlasti, Vlada FBiH će na prijedlog Ministarstva odrediti Ugovorno tijelo ili Ugovorna tijela za pripadajući koncesijski projekat i uspostaviti procedure za koordinaciju obaveza.

**Član 43.**

**(Ugovorno tijelo)**

(1) Centralni registar koncesija vodi Federalno ministarstvo prostornog uređenja.

(2) Ugovorni organ vodi registar dodjeljenih koncesija iz svoje nadležnosti.

(3) Federalno ministarstvo finansija vodi registar finansijskih obaveza koje proizilaze iz koncesija.

(4) Registri iz stava 1)., 2) i 3) ovoga člana objavljuju se na internetskim stranicama Federalnog ministarstva prostornog uređenja, Ugovornih organa i Federalnog ministarstva finansija.

(5) Sadržaj registara iz ovog člana na usaglašen prijedlog Federalnog ministarstva prostornog uređenja i Federalnog ministarstva finansija propisat će Vlada podzakonskim aktom.

(6) Federacija, kantoni, gradovi i općine dužni su razmjenjivati podatke o dodjeljenim koncesijama.

**Član 44.**

**(Prava i obaveze ugovornog tijela)**

1. Ugovorno tijelo identificira koncesijski projekt, predlaže koncesoru odluku o pokretanju postupka za dodjelu koncesije, donosi odluku o rang listi ponuđača, utvrđuje naknade za članove Komisije za koncesije, potpisuje Ugovor o koncesiji iz svoje nadležnosti kao i sva druga prava i obveze koje proizlaze iz Ugovora o koncesiji, uključujući, pravo da pregleda aktivnosti koncesionara i osigura njegovu usklađenost sa obavezama iz Ugovora o koncesiji.
2. Ugovorno tijelo,kojeg odredi Koncesor, dužno je pribaviti prije Odluke o pokretanju postupka izdavanja koncesije:
	1. Urbanističku saglasnost ili lokacijsku informaciju
	2. okvirnu vrijednost koncesijskog projekta,
	3. okolišnu dozvolu za koncesije iz člana 3. st. 1. i 2. ovog Zakona.

d)riješiti imovinsko pravne odnose u skladu sa članom 21. ovog zakona.

**Član 45.**

**(Prava i obaveze koncesionara)**

(1) Koncesionar će se pridržavati Ugovora o koncesiji i uredno ispunjavati svoje Ugovorom o koncesiji preuzete obaveze.

POGLAVLJE V

POSTUPCI PRAVNE ZAŠTITE

**Član 46.**

**(Pravna zaštita tenderskog postupka)**

(1)Ponuđač koji sudjeluje u javnom konkursu može zatražiti pravnu zaštitu u slučaju da je bilo koja radnja preduzeta od strane Ugovornog tijela ili Komisije za koncesije, dovela do kršenja odredbi ovog zakona ili bilo kojeg drugog podzakonskog akta koji je s njim u vezi, tako što će podnijeti prigovor Ugovornom tijelu u roku od 5 (pet) dana od dana kada je podnositelj saznao za navedenu povredu, a ne kasnije od 30 dana od dana učinjene povrede.

(2) Po prijemu pisanog prigovora, Ugovorno tijelo obustavlja konkursni postupak i donosi odluku po prigovoru u roku od 15 dana te obavještava podnositelja prigovora najkasnije u roku od 3 dana od dana donošenja Odluke po prigovoru.

(3)Ukoliko Ugovorno tijelo propusti da razmotri prigovor u roku od 15 dana ili prigovor odbije, podnositelj prigovora može uložiti pisanu žalbu Koncesoru u roku od 15 dana od isteka roka za donošenje Odluke po prigovoru odnosno prijema odluke Ugovornog tijela. Žalba se podnosi putem Ugovornog tijela ili neposredno Koncesoru.

1. Protiv odluka Koncesora, nije dozvoljeno pravo žalbe, već je osigurana sudska zaštita putem podnošenja tužbe, u roku od 30 (trideset) dana od dana prijema odluke Koncesora. Tužba se podnosi nadležnom sudu u sjedištu Koncesora.
2. Odrebe st. (1), (2), (3) ovog člana odnose se na postupke do donošenja Odluke o dodijeli koncesije od strane Koncesora.

**POGLAVLJE VI**

RJEŠAVANJE SPOROVA

**Član 47.**

**(Sporovi između ugovornog organa i koncesionara)**

1. Sporovi između Ugovornog tijela i Koncesionara rješavaju se kroz mehanizme za rješavanje sporova dogovorene među stranama u ugovoru o koncesiji,uključujući i postupke međunarodne arbitraže.
2. Koncesionar, njegovi dioničari, zajmodavci, podugovarači, dobavljači i drugi poslovni partneri imaju slobodu izbora odgovarajućih mehanizama za rješavanje međusobnih sporova.

**Član 48.**

**(Sporovi koji uključuju klijente ili korisnike infrastrukturnog objekta)**

Ukoliko Koncesionar pruža usluge ili upravlja infrastrukturnim objektima koji su dostupni javnosti, Ugovorno tijelo može zahtijevati od koncesionara da uspostavi pojednostavljene i efikasne mehanizme za rješavanje reklamacija koje podnose njegovi klijenti ili korisnici infrastrukturnog objekta.

**POGLAVLJE VII**

UPRAVNI I INSPEKCIJSKI NADZOR

**Član 49.**

**(Upravni i inspekcijski nadzor)**

1. Upravni nadzor nad provođenjem ovog Zakona i propisa donesenih na osnovu ovog Zakona, te zakonitost rada i postupanja tijela nadležnih organa uprave i osoba koje imaju javne ovlasti u njima povjerenim im upravnim i drugim stručnim poslovima koji se odnose na koncesije, provode nadležna federalna ministarstva.
2. Inspekcijski nadzor nad primjenom ovog zakona vrši Federalna uprava za inspekcijske poslove za predmete koncesije definisane članom 8. ovog zakona.

**POGLAVLJE VIII**

KAZNENE ODREDBE

**Član 50.**

1. Novčanom kaznom od 20.000.KM do 200.000 KM kaznit će se za privredni prijestup koncesionar koji koristi predmete koncesije bez zaključenog ugovora o koncesiji.
2. Novčanom kaznom od 2.000 KM do 20.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 51.**

1. Novčanom kaznom od 10.000 KM do 100.000 KM kaznit će se za privredni prijestup Koncesor ili ugovorno tijelo ukoliko otkrije sadržaj ponuda konkurentskim ponuđačima.
2. Novčanom kaznom od 1.000 KM do 10.000 KM kaznit će se za privredni prijestup odgovorna osoba koncesora ili ugovornog tijela ukoliko otkrije sadržaj ponuda konkurentskim ponuđačima.
3. Novčanom kaznom od 1.000 KM do 10.000 KM kaznit će se za privredni prijestup član Komisije za koncesije ukoliko otkrije sadržaj ponuda konkurentskim ponuđačima.

**Član 52.**

(1) Novčanom kaznom od 5.000 KM do 50.000 KM kaznit će se za privredni prijestup koncesionar koji postupa suprotno odredbi člana 29. ovog zakona .

(2) Novčanom kaznom od 500. 00 KM do 5.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 53.**

1. Novčanom kaznom od 5.000 KM do 50.000 KM kaznit će se za privredni prijestup koncesionar koji naplati druge naknade vezane uz predmet koncesije bez pribavljanja prethodne saglasnosti ugovornog tijela.
2. Novčanom kaznom od 500 KM do 5.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 54.**

1. Novčanom kaznom od 5.000 KM do 50.000 KM kaznit će se za privredni prijestup koncesionar koji zasnuje založno pravo na pokretnom i nepokretnom predmetu koncesije bez prethodne saglasnosti koncesora.
2. Novčanom kaznom od 500 KM do 5.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 55.**

1. Novčanom kaznom od 5.000 KM do 50.000 KM kaznit će se za privredni prijestup koncesionar koji ustupi prava i obaveze iz ugovora o koncesiji drugim privrednim subjektima bez saglasnosti koncesora.
2. Novčanom kaznom od 500 KM do 5.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 56.**

1. Novčanom kaznom od 5.000 do 50.000 KM kaznit će se za privredni prijestup koncesionar koji prenese kontrolni udjel na treće osobe bez saglasnosti koncesora.
2. Novčanom kaznom od 500 KM do 5.000 KM kaznit će se za privredni prijestup odgovorna osoba koncesionara za radnje iz stava 1. ovog člana.

**Član 57.**

(1) Novčanom kaznom od 5.000 do 50.000 KM kaznit će se za privredni prijestup

Ugovorno tijelo koje po prijemu pisanog origovora ne obustavi konkursni postupak, ne

donese odluku po prigovoru ili ne obavijesti podnositelja prigovora u roku iz stava 2.

člana 47. ovog zakona.

(2) Novčanom kaznom od 500 KM do 5.000 KM kaznit će se za privredni prijestup odgovorna osoba Ugovornog tijela za radnje iz stava 1. istog člana.

**Član 58.**

1. Novčanom kaznom od 2.000 do 20.000 KM kaznit će se za privredni prijestup pravna osoba koja ne obnovi ili ne produži ugovor o koncesiji u roku iz člana 64. stav 1. ovog zakona.
2. Novčanom kaznom od 500 KM do 5.000 KM kaznit će se za privredni prijestup odgovorna osoba u pravnoj osobi za radnje iz staka 1. ovog člaka.
3. Novčanom kaznom od 10.000 KM do 100.000 KM kaznit će se za privredni prijestup pravna ososba koja u roku od 60 dana nakon stupanja na snagu ovog zakona ne

podnese koncesoru ili ugovornom organu zahtjev za odobrenje gospodarske akrtivnosti, u skladu sa članom 64. stav 3. ovog zakona.

(4) Novčanom kaznom od 500 KM do 5.000 KM kaznit će se za privredni prijestup odgovorna osoba u pravnoj osobi za radnje iz stava 3 ovog člana.

**POGLAVLJE IX**

PRIJELAZNE ODREDBE

**Član 59.**

**(Prijelazno razdoblje)**

1. Nakon stupanja na snagu ovog Zakona, Komisija za koncesije koja je osnovana i radi prema odredbama Zakona o koncesijama (Službene novine Federacije Bosne i Hercegovine br. 40/02 i 61/06) će izvjestiti Vladu o svim potpisanim Ugovorima o koncesijama .
2. Vlada će odrediti Ugovorno tijelo za svaki Ugovor o koncesiji.
3. Postojeća Komisija za koncesije će predati svu dokumentaciju Ugovornom tijelu iz stava 2. ovog člana, te po jedan primjerak svih Ugovora o koncesijama Federalnom ministarstvu financija i Federalnom ministarstvu prostornog uređenja, u roku od 30 dana od dana stupanja na snagu ovog Zakona.

**Član 60.**

**(Postojeći zakoni i zakoni specifični za pojedine oblasti)**

1. Svi posebni federalni zakoni koji reguliraju koncesije iz člana 8. ovog zakona će regulirati koncesije u skladu sa ovim Zakonom u roku od šest mjeseci od dana stupanja na snagu ovog zakona.
2. U slučaju da su odredbe drugih zakona i propisa u suprotnosti sa ovim zakonom primjenjivat će se ovaj zakon.

**Član 61.**

**(Usklađivanje kantonalnog zakonodavstva)**

Kantoni su dužni uskladiti svoje zakone i podzakonske akte koji uređuju oblast koncesija sa ovim zakonom u roku od šest mjeseci od dana stupanja na snagu ovog Zakona.

**Član 62.**

**(Tekući postupci za dodjelu koncesije)**

1. Postupci za dodjelu koncesije pokrenuti prije stupanja na snagu ovog Zakona završit će se po odredbama Zakona o koncesijama (Službene novine FederacijeBiH br. 40/02 i 61/06).
2. U najvećoj mogućoj mjeri, ugovori o koncesiji izrađeni kao rezultat postupaka za dodjelu koncesije iz stava 1. ovog člana, biti će realizirani u skladu sa odredbama ovog

Zakona.

**Član 63.**

**(Tretman postojećih korisnika prirodnog bogatstva, dobara u općoj upotrebi i obavljanje djelatnosti od općeg interesa)**

* 1. Postojeći ugovori o koncesiji moraju biti obnovljeni ili produženi u skladu sa ovim

Zakonom u roku od 90 dana od dana stupanja na snagu ovog Zakonu u mjeri u kojoj nisu ugrožena stečena prava Koncesionara.

1. Sve pravne osobe koje u tijeku svog poslovanja obavljaju bilo koje od privrednih djelatnosti koje spadaju u oblasti koncesija propisane u članu 8. ovog Zakona,sklapaju ugovor o koncesiji u okviru ovog Zakona sa Ugovornim tijelima iz stava 2. člana 60. ovog Zakona.
	1. Svi privredni subjekti koji obavljaju bilo koju privrednu djelatnost duže od godinu dana, koja spada u oblast koncesija propisanih članom 8. ovog zakona, a nemaju zaključen Ugovor o koncesiji, podnose Koncesoru ili Ugovornom tijelu zahtjev zaključenje ugovora o koncesiji u roku od 60 dana nakon stupanja na snagu ovog zakona. Ugovorno tijelo će odrediti potrebnu proceduru i opseg dokumentacije potrebne za dobivanje Ugovora o koncesiji, ovisno o predmetu koncesije.
2. Ugovor o koncesiji iz prethodnog stava izrađuje Ugovorno tijelo imenovano od strane Koncesora. Oblik i sadržaj Ugovora o koncesiji odobrava Koncesor, najkasnije 30 dana nakon njegovog podnošenja.

(5) Ugovor o koncesiji iz stava 4. ovog člana se sklapa bez provođenja postupka javnog odabira.

**POGLAVLJE X**

ZAVRŠNE ODREDBE

**Član 64.**

**(Prestanak važenja primjene Zakona)**

Danom stupanja na snagu ovog zakona prestaje važiti Zakon o koncesijama (Službene novine Federacije BiH, br. 40/02 i 61/06).

**Član 65. (Stupanjena snagu Zakona)**

Ovaj zakon stupa na snagu osmog dana od dana objavljivanja u Službenim novinama Federacije BiH.

**OBRAZLOŽENJE ZAKONA**

* 1. USTAVNI OSNOV

Ustavni osnov za donošenje navedenog zakona sadržan je u odredbama člana III. 1. b) koji je izmijenjen amandmanima VIII, LXXXIX i CVI, te članom III.2. i) i člana III.3. 3) Ustava Federacije Bosne i Hercegovine, prema kojem je utvrđivanje ekonomske politike, uključujući planiranje i obnovu, u isključivoj nadležnosti Federacije, dok je korištenje prirodnih bogatstava u zajedničkoj nadležnosti federalnih i kantonalnih vlasti, u kojoj federalna vlast ima pravo utvrđivati i donositi zakone iz te oblasti.

* 1. RAZLOZI ZA DONOŠENJE ZAKONA

Vlada Federacije Bosne i Hercegovine je na 19. sjednici održanoj dana 27.8.2015.

godine rješenjem broj:1093/2015 imenovala Interresornu radnu grupu za izradu Nacrta

Zakona o koncesijama.

Obzirom da Interresorna radna grupa u mandatu od 6 mjeseci koliko je Vlada odredila

za izradu Nacrta Zakona nije utvrdila konačan tekst Nacrta zakona.

Vlada Federacije BiH na svojoj 47.sjednici održanoj 1.4.2016. godine je donijela Zaključak kojim je prestao rad Interresorne radne grupe te je istim zaduženo Federalno

ministarstvo prostornog uređenja da preuzme radne materijele od iste i nastavi rad do

končanog utvrđivanja teksta Nacrta Zakona.

Nakon toga Ministarstvo je utvrdilo konačan tekst Nacrta Zakona.

Iz razloga neophodnosti da se sveobuhvatno regulira oblasti koncesija na teritoriji Federacije BiH, transparentnosti dodjele koncesija, uvođenja u sistem postojećih korisnika prirodnog bogatstva, dobara u općoj upotrebi i obavljanje djelatnosti od općeg interesa, ubiranje koncesionih naknada i kontinuirano punjenje Budžeta Federacije, pristupilo se izradi novog Zakona o koncesijama.

3. OBRAZLOŽENJE POJEDINIH ODREDBI

POGLAVLJE I

OPĆE ODREDBE

Općim odredbama reguliran je cilj zakona kroz jačanje privrednog razvoja Federacije, zatim vrste koncesija, načela, isključivanje primjene odredaba drugih zakona , članom 6. utvrđene su definicije pojmova koji se koriste u Zakonu, odredbom člana 7. utvrđena su područja koncesija u F BiH, a odredbom člana 8. propisano je da za koncesije u nadležnosti Federacije BiH odgovorna je Vlada Federacije BiH kao koncesor te su taksativno nabrojani predmeti koncesija iz nadležnosti Federacije.

Odredbom člana 9. propisano je da će kantoni svojim zakonima odrediti način, uvjete i nadležnosti za koncesije koje nisu u nadležnosti Federacije BiH.

POGLAVLJE II

POSTUPAK DODJELE KONCESIJA

Postupak dodjele koncesije razrađen je u odredbama od člana 10. do člana 26. i to na slijedeći način:

Odredbom člana 10. propisano je da kada na prijedlog ugovornog tijela koncesor odlučuje o dodjeli koncesije na određenom dobru iz nadležnosti Federacije BiH mora se pribaviti prethodno saglasnost kantonalne vlade i općinskih vijeća na čijem području se dodjeljuje koncesija.

Odredbom člana 11. propisan je put od inicijative identifikacije potencijalnih koncesija do donošenja odluke o pokretanju postupka za dodjelu koncesija od strane Vlade Federacije BiH, a odredbom člana 12. regulisana je inicijativa privatnog sektora kroz podnošenje samoinicijativne ponude, koja je detaljnije razrađena u članu 13. Zakona.

Postupak dodjele koncesije koji se provodi putem javnog natječaja propisan je odredbom člana 14. koja je propisala i sadržaj odluke o provođenju postupka dodjele koncesije,a odredbama čl. 15. i 16. propisano je postupanje komisije za koncesije u smislu utvrđivanja sadržaja dokumentacije za natječaj koji objavljuje ugovorno tijelo na prijedlog komisije za koncesije.

Odredbama čl. 17-20. propisano je da komsija za koncesije može revidirati bilo koji element zahtjeva za dostavu ponuda ali isti mora učiniti dostupnim svim ponuđačima, također komisija izrađuje kriterije za svaki predmet koncesija, upoređuje i ocjenjuje svaku ponudu sukladno kriterijima ocjenjivanja, rangira sve ponude koje ispunjavaju uvjete na bazi kriterija i predlaže ugovornom tijelu odluku kojom se utvrđuje rang lista ponuđača.

Odredbom člana 20. detaljno je propisan žalbeni postupak koji se odnosi na odluku o utvrđivanju rang liste.

Članom 25. propisano je utvrđivanje visine naknada za koncesije koja može biti ugovorena kao stalan jednak iznos i/ili kao varijabilni iznos ovisno o posebnostima pojedne vrste koncesije, te da se iste uplaćuju u korist koncesora.

Predmetnim članom propisano je također da se naknada za koncesiju raspoređuje u omjerima : 20% u Budžet Federacije BIH, 30% u budžet svih kantona na područjima na kojima se dodjeljuje koncesija, a 50% u budžet svih općina i gradova na područjima na kojima se dodjeljuje koncesija.

POGLAVLJE III

UGOVORI O KONCESIJAMA

Navedenim poglavljem u članovima od 26. do 39. regulirani su sadržaj ugovora o koncesiji, sticanje prava vezanih za koncesiju, reguliranje obligaciono pravnih odnosa

između ugovornih strana, propisane mogućnosti i uslovi za raskid ugovora te nadoknada po raskidu ugovora.

POGLAVLJE IV

ORGANI I TIJELA NADLEŽNI ZA KONCESIJE

U odnosu na postojeći Zakon i status Komisije za koncesije Federacije BiH u ovom zakonu utvrđuje se drugačiji pravni okvir za organizaciju i rad Komisije.

Naime, Komisija za koncesije imenuje se na prijedlog ugovornog tijela za svaki pojedini postupak dodjele koncesije, ista ima 7-13 članova i sastavljena je od 3 člana ugovornog tijela, 1 člana Federalnog ministarstva finansija, 1 člana Federalnog ministarstva prostornog uređenja, 1 do 3 tri člana kantona na čijim teritoriju se nalazi predmet koncesije i 1 do 5 članova općina/gradova na čijem području se nalazi predmet koncesije.

Mandat članova komisije traje do donošenja odluke o dodjeli koncesije za svaki pojedini predmet koncesija.

Na ovaj način mišljenja smo da će rad komisije biti efikasniji, ekonomičniji sa manje troškova za rad članova komisije u odnosu na postojeće rješenje( odredba člana 41. zakona ).

Također, jedna od novina je da je odredbom člana 42. dato u nadležnost Federalnom ministarstvu prostornog uređenja da koordinira razvojem koncesione politike u Federaciji u smislu datih obaveza da Ministarstvo priprema jedinstveni trogodišnji plan koncesionih projekata na prijedlog federalnih ministarstava, javnih preduzeća i uprava i dostavlja plan Vladi F BIH na usvajanje, da Ministarstvo vodi Registar koncesija i ima koordirajuću ulogu u slučaju iz stava 4. navedenog člana.

Odredbom člana 43. propisano je da su ugovorna tijela ministarstva i druga tijela utvrđena od strane koncesora u čijoj nadležnosti je predmet koncesije.

Odredbom člana 44. propisana su prava i obaveze ministarstava i drugih tijela u provođenju postupka dodjele koncesija, a članom 45. propisana su prava i obaveze koncesionara.

POGLAVLJE V

POSTUPCI PRAVNE ZAŠTITE

Odredbom člana 46. propisan je postupak pravne zaštite bilo kojem ponuđaču u smislu dvostepenosti postupka, te osiguranja sudske zaštite.

POGLAVLJE VI

RJEŠAVANJE SPOROVA

Poglavljem VI regulisani su mehanizmi u rješavanju sporova između ugovornog organa i koncesionara te sporova koji uključuju klijente ili korisnike infrastrukturnih objekata.

POGLAVLJE VII

UPRAVNI I INSPEKCIJSKI NADZOR

Odredbom člana 49. propisan je upravni i inspekcijski nadzor nad provođenjem ovog zakona.

POGLAVLJE VIII

KAZNENE ODREDBE

Odredbama čl. 50 do 58. utvrđene su prekršajne kazne za koncesionara, te odgovornu osobu koncesionara, koncesora ili ugovornog tijela kao i odgovorne osobe koncesora ili ugovornog tijela te člana komisije za koncesije, a sve u cilju odgovornijeg pristupa u provođenju postupaka dodjele koncesija od strane navedenih lica, u iznosima odnosno rasponima utvrđenim odredbama Zakona o prekršajima Federacije BiH.

POGLAVLJE IX

PRIJELAZNE ODREDBE

Poglavljem IX regulisane su prijelazne odredbe koje definišu obaveze postojeće komisije za koncesije u smislu podnošenja izvještaja Vladi Federacije BiH o svim potpisanim ugovorima o koncesijama, obavezi predaje dokumentacije nadležnim tijelima u roku od 30 dana ( odredba člana 59. Zakona ).

Odredbom člana 60. propisano je da svi posebni federalni zakoni koji regulišu koncesije iz nadležnosti Federacije BiH će regulisati koncesije u skladu sa ovim zakonom u roku od 6 mjeseci od dana stupanja na snagu ovog zakona.

Odredbom člana 61. propisana je obaveza kantona da uskladi svoje zakone i podzakonske akte koji uređuju oblast koncesija sa ovim zakonom u roku od 6 mjeseci od dana stupanja na snagu ovog zakona.

Odredbom člana 62. propisana je pravna sudbina tekućih postupaka za dodjelu koncesija.

Odredbom člana 63. propisano je da postojeći ugovori o koncesiji moraju biti obnovljeni ili produženi u skladu sa ovim zakonom u roku od 90 dana od dana stupanja na snagu ovog zakona te obaveze pravnih osoba odnosno privrednih subjekata da sklope ugovore o koncesiji ukoliko isti nisu zaključeni.

POGLAVLJE X

ZAVRŠNE ODREDBE

Odredbom člana 64. stavljen je van snage postojeći Zakona, a odredbom člana 65. regulirano je stupanje na snagu ovog zakona.

4. FINANSIJSKA SREDSTVA

Za provođenje ovog zakona nije potrebno direktno osigurati sredstva iz Budžeta

Federacije Bosne i Hercegovine.

5. UČEŠĆE JAVNOSTI

Učešće javnosti pri uzradi Zakona osigurano je održavanjem okruglog stola koji je održan 10.12.2015. godine u saradnji sa USAID-om i SIDA-om ( GOLD projekat ) na kojem su učešće uzeli predstavnici kantonalnih ministarstava, Komisije za koncesije Federacije, komisija za koncesije kantona, Republike Srpske kao i predstavnici Udruženja poslodavaca u Federaciji Bosne i Hercegovine.

U toku izrade ovog zakona Interresorna radna grupa se obratila vladama svih kantona u

Federaciji kao i svim federalnim ministarstvima s ciljem da se isti izjasne o predloženim predmetima koncesija i nadležnostima za dodjeljivanje koncesija.

Interresorna radna grupa nakon toga je razmotrila sve pristigle primjedbe i sugestije navedenih subjekata te je iste na adekvatan način i ugradila u tekst ovog zakona.

PRIBAVLJENA MIŠLJENJA

Dana 12.5.2016. godine ovo federalno ministarstvo zaprimilo je mišljenje **Ureda za**

**zakonodavstvo i usklađenost s propisima Evropske unije** kojim su date primjedbe

koje su razmotrene i na advekatan način ugrađene u tekst Zakona.

Međutim, na primjedbu Ureda pod tačkom 1. koja se odnosi na formu dostavljanja Zakona Vladi Federacije BiH ističemo da je predloženo zakonsko rješenje već ranije bilo u redovnoj parlamentarnoj proceduri na način da je Zakon usvojen u Predstavničkom

domu u formi nacrta, te je bio na dnevnom redu i Doma naroda ali o istom nije provedana rasprava.

Tačkom 4. mišljenja preporučeno je da se na jedinstven način predloži rok na koji se dodjeljuje koncesija. Prijedlog nije prihvaćen iz razloga što se na jedinistven način ne može propisati rok za dodjelu koncesija zbog različitog predmeta dodjele koncesija npr; izgradnja hihroelektrane ili usluga linijskog prevoza.

Tačkom 9. mišljenja predlaže se izmjena u članu 11. stav 4. na način da se konkretno propiše šta osigurava studiju opravdanosti projekata tj. odrediti osnovne elemente koje ista treba da sadrži. Navedena primjedba nije prihvaćena iz razloga što se na jedinstven način ne mogu propisati osnovni elementi za navedenu studiju jer sve ovisi o predmetu dodjele koncesije koji su po prirodi stvari različiti ili u najmanju ruku specifični npr. koncesija za hidrocentralu i koncesija za javni linijski prijevoz.

Također nije prihvaćena sugestija da se na jedinstven način u okviru jednog propisa odredi oblik i sadržaj tehničko finansijske studije iz razloga što bi po ocjeni ovog federalnog ministarstva provedbeni propisi nadleženih ministarstava bili jednostavniji za primjenu u praksi, učinkovitiji, kvalitetnije normativno izrađeni.

Sugestija iz tačke 10. mišljenja nije prihvaćena iz razloga što Ministarstvo ostaje pri prijedlogu da Odluka sadrži i podatak o imenovanju komisije za koncesije kao nužan podatak koji je saglasan sa cjelokupnim tekstom zakona, odnosno statusom ad-hoc komisije.

Sugestija iz tačke 16. da se član 32. izmjeni u smislu da se zasnivanje založnog prava na pokretnom i nepokretnom predmetu koncesije ograniči samo na slučajeve osiguranja onih tražbina koje su nastale u svrhu provođenje ugovora o koncesiji nije osnovana iz razloga što član 32. uopće ne propisuje zasnivanje založnog prava radi osiguranja tražbina.

U vezi s tačkom 20. mišljenja napominjemo da nakon donošenja odluke o dodjeli koncesije može se ostvarivati daljnja pravna zaštita što je propisano članom 20. ovog zakona.

Tačkom 24. Ured je sugerirao da se član 65. briše upotpunosti jer se pitanja iz tog člana ne mogu uređivati na predviđeni način. Međutim, po ocjeni ovog federalnog ministarstva pitanje »trajnog dogovora« kao instituta iz Ustava Federacije BiH u pitanjima iz podjeljene nadležnosti između kantona i Federacije BiH može se osigurati i na predloženi način.

Dana 16.5.2016. godine ovo federalno ministarstvo zaprimilo je mišljenje **Federalnog** **ministarstva finansija** u kojemu se traži da se razmotri i predloži drugačiji omjerraspodjele prihoda prema kome će Budžetu Federacije BiH pripasti veći procenat prihoda od koncesija iz njene nadležnosti, nije osnovan iz razloga što će Vlada odnosno Parlament Federacije BiH dati konačan stav u vezi predloženih omjera.

Federalno ministarstvo finansija nije imalo drugih primjedbi i sugestija na predloženi tekst Zakona.

Dana 27.5.2016.godine zaprimljeno je mišljenje **Federalnog ministarstva pravde** u kojemu se navodi da bi primjena člana 10. Prednacrta Zakona,a u vezi sa članom 8. istog onemogućila organe vlasti F BiH da samostalno izvršavaju svoje nadležnosti. Pa predlažu da odredba člana 10. Zakona normira na način da se ista ne odnosi na koncesiona dobra koja spadaju u grupu isključivih nadležnosti F BiH.